CELEX: 
Language: da
Date: 2018-01-29 00:00:00
Title: KOMMISSIONENS DELEGEREDE FORORDNING (EU) …/… om ændring af delegeret forordning (EU) 2016/127 for så vidt angår kravene til proteinindholdet i tilskudsblandinger

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Ved artikel 11, stk. 2, i Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol
                  1
                tillægges Kommissionen beføjelse til at vedtage delegerede retsakter med henblik på at ajourføre blandt andre Kommissionens delegerede forordning (EU) 2016/127 af 25. september 2015 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om modermælkserstatninger og tilskudsblandinger og for så vidt angår oplysning om spædbørns- og småbørnsernæring
                  2
               .
            
            
               Nærværende delegerede forordning har til formål at ændre Kommissionens delegerede forordning (EU) 2016/127 ved at sænke det proteinindhold, der som minimum kræves i samme forordning for tilskudsblandinger fremstillet af komælks- eller gedemælksprotein, til 1,6 g/100 kcal (0,38 g/100 kJ).
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen har hørt Den Europæiske Fødevaresikkerhedsautoritet (EFSA) om spørgsmålet. Det videnskabelige grundlag for kravene i denne delegerede forordning er EFSA's videnskabelige udtalelse om, hvorvidt det er sikkert og hensigtsmæssigt at anvende tilskudsblandinger med et proteinindhold på mindst 1,6 g/100 kcal
                  3
                til spædbørn.
            
            
               Medlemsstaternes eksperter er blevet hørt skriftligt i ekspertgruppen for fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol
                  4
               . Den skriftlige høring af ekspertgruppen blev foretaget mellem den 30. juni 2017 og den 6. september 2017.
            
            
               3.JURIDISKE ASPEKTER AF DEN DELEGEREDE RETSAKT
            
            
               Retsgrundlaget for denne delegerede forordning er artikel 11, stk. 2, i forordning (EU) nr. 609/2013. Ved denne bestemmelse tillægges Kommissionen beføjelse til at vedtage delegerede retsakter med henblik på at ajourføre delegeret forordning (EU) 2016/127 under hensyntagen til relevante tekniske og videnskabelige fremskridt.
            
            
               De foreslåede ændringer af delegeret forordning (EU) 2016/127 vedrører det proteinindhold, der som minimum kræves i samme forordning for tilskudsblandinger fremstillet af komælks- eller gedemælksprotein, og som bør reduceres i overensstemmelse med EFSA's rådgivning.
            
            
               KOMMISSIONENS DELEGEREDE FORORDNING (EU) …/…
            
            
               af 29.1.2018
            
            
               om ændring af delegeret forordning (EU) 2016/127 for så vidt angår kravene til proteinindholdet i tilskudsblandinger
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 609/2013 af 12. juni 2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009
                  5
               , navnlig artikel 11, stk. 2, og 
            
            
               ud fra følgende betragtninger:
            
            
               (1)Der er ved Kommissionens delegerede forordning (EU) 2016/127
                  6
                fastsat regler for blandt andet sammensætning og mærkning af modermælkserstatninger og tilskudsblandinger.
            
         
         
            
               (2)Delegeret forordning (EU) 2016/127 giver specifikt mulighed for, at tilskudsblandinger fremstillet af komælks- eller gedemælksproteiner kan indeholde mindst 1,8 g protein/100 g (0,43 g/100 kJ).
            
            
               (3)Kommissionen har modtaget en anmodning fra en fødevarevirksomhedsleder om tilladelse til markedsføring af en tilskudsblanding, der er fremstillet af intakt protein fra komælk med et proteinindhold på mindst 1,61 g/100 kcal, hvilket er under de værdier, der er tilladt ved direktiv 2006/141/EF og delegeret forordning (EU) 2016/127. 
            
            
               (4)Efter anmodning fra Kommissionen afgav Den Europæiske Fødevaresikkerhedsautoritet den 5. april 2017 en videnskabelig udtalelse om, hvorvidt det er sikkert og hensigtsmæssigt at anvende tilskudsblandinger med et proteinindhold på mindst 1,6 g/100 kcal til spædbørn
                  7
               . Den Europæiske Fødevaresikkerhedsautoritet konkluderede, at det er sikkert og hensigtsmæssigt at anvende tilskudsblandinger, der er fremstillet af intakt protein fra komælk eller gedemælk med et proteinindhold på 1,6 g/100 kcal (0,38 g/100 kJ), og som i øvrigt overholder de krav, der er fastsat ved de relevante EU-regler, til sunde spædbørn, der bor i Europa, og som indtager tilskudskost af tilstrækkelig kvalitet. På grundlag af den pågældende udtalelse og for at sætte gang i udviklingen af innovative produkter bør det proteinindhold, der som minimum kræves ved delegeret forordning (EU) 2016/127 for tilskudsblandinger fremstillet af komælks- eller gedemælksprotein, sænkes til 1,6 g/100 kcal. 
            
            
               (5)Bilag II til delegeret forordning (EU) 2016/127 bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               Bilag II til Kommissionens delegerede forordning (EU) 2016/127 ændres som angivet i bilaget til nærværende forordning.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 29.1.2018.
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        EUT L 181 af 29.6.2013, s. 35.
               
               
                  
                     (2)
                  
                        EUT L 25 af 2.2.2016, s. 1.
               
               
                  
                     (3)
                  
                        EFSA's NDA-panel (Ekspertpanelet for Diætetiske Produkter, Ernæring og Allergier), 2017, Scientific Opinion on the safety and suitability for use by infants of follow-on formulae with a protein content of at least 1.6 g/100 kcal. EFSA Journal 2017;15(5):4781.
               
               
                  
                     (4)
                  
                        Referencenr. E02893 i registret over Kommissionens ekspertgrupper og lignende enheder.
               
               
                  
                     (5)
                  
                        EUT L 181 af 29.6.2013, s. 35.
               
               
                  
                     (6)
                  
                        Kommissionens delegerede forordning (EU) 2016/127 af 25. september 2015 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om modermælkserstatninger og tilskudsblandinger og for så vidt angår oplysning om spædbørns- og småbørnsernæring (EUT L 25 af 2.2.2016, s. 1).
               
               
                  
                     (7)
                  
                        EFSA Journal 2017;15(5):4781.
               
            
      
    ---documentbreak--- 
      
         
         
            
               BILAG
            
            
               Tabellen i punkt 2.1 (Modermælkserstatninger fremstillet af komælks- eller gedemælksproteiner) i bilag II til delegeret forordning (EU) 2016/127 affattes således:
            
            
                     
                        "Mindst
                     
                  
                  
                     
                        Højst
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)"